open-index/open-wikipedia-markdown huggingface dataset:
דוד פרדמן

**דוד פרדמן** (ברוסית: **Давид Лазаревич Фердман**; 7 בינואר 1903 - 11 בינואר 1970) היה ביוכימאי סובייטי ממוצא יהודי. הוא היה מומחה בחקר חומרים על בסיס זרחן והשפעתם על פעילות גוף האדם.
## קורות חיים
דוד פרדמן נולד בשנת 1902 בעיירה טרספול (אז בתחומי האימפריה הרוסית כיום בפולין) למשפחה יהודית. בעקבות אירועים של מלחמת העולם הראשונה והקמת פולין כמדינה עצמאית, המשפחה עברה להתגורר לשטח אוקראינה הסובייטית שבהמשך השתלבה בברית המועצות.

בשנת 1925 פרדמן סיים לימודים באוניברסיטת חרקוב והחל לעבוד במכון לביוכימיה שהוקם באותה שנה. כאשר המכון הועבר לקייב פרדמן החל ללמד במכון לרפואה בחרקוב וכיהן בדרגת פרופסור. הוא עבד במכון עד לשנת 1943.

בשנת 1943, אחרי שחרור קייב משליטה נאצית, פרדמן עבר לקייב ובפעם השנייה החל לעבוד במכון לביוכימיה. הוא קודם למנהל מחלקה והיה סגן מנהל המכון למדע. במקביל בנשים 1944–1970 הוא היה מלמד באוניברסיטת קייב בה כיהן בדרגת פרופסור.

פרדמן חקר השפעת חומרים על בסיס זרחן על פעילות שרירים. הוא גילה שחלק מהחומרים יכולים לרפא מחלות. פרדמן פרסם כ-150 עבודות בתחום מומחיותו. הוא כתב ספר לימוד בביוכימיה לסטודנטים להשכלה גבוהה. ספר זה יצא לאור ברוסית ובאוקראינית ועבר מספר מהדורות.

על הישגיו לקידום המדע בשנת 1939 פרדמן התקבל כחבר באקדמיה למדעים של אוקראינה ובשנת 1946 כחבר בהתכתבות לאקדמיה למדעים של ברית המועצות. כמו כן הוענק לו עיטור לנין.

פרדמן נפטר בשנת 1970 בקייב ונטמן בבית העלמין באיקובה.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:ביוכימאים יהודים
קטגוריה:יהודים חברי האקדמיה למדעים של ברית המועצות
קטגוריה:מעוטרי עיטור לנין
קטגוריה:מחברי ספרי לימוד
קטגוריה:אישים הקבורים בבית העלמין באיקובה
קטגוריה:סובייטים שנולדו ב-1903
קטגוריה:סובייטים שנפטרו ב-1970
בוכוטניצה

**בוכוטניצה** (בפולנית: **Bochotnica**; ביידיש: **באָכאָטניץ**) הוא כפר בגמינת קז'ימייז' דולני, שבמחוז פולאווי, בפרובינציית לובלין שבמזרח פולין. הכפר ממוקם על הגדה הימנית של נהר ויסלה, בדרך בין פולאווי לקז'ימייז' דולני.

בסמוך לכפר נמצאים שרידי טירה מהמאה ה-14. הכפר אינו מחובר לרכבת, והתחנה הקרובה ביותר נמצאת בפולאווי.

## היסטוריה
בוכוטניצה היא אחד היישובים העתיקים ביותר בפולין. בשנותיה הראשונות של ממלכת פולין, הייתה בוכוטניצה גורד  חשוב הממוקם לאורך דרך סוחרים מאזור קייב לכיוון מרכז פולין. כיום זהו מרכז תיירותי מקומי.

אף על פי שאין מסמכים להוכחת הדבר, התושבים טוענים כי בוכוטניצה הייתה קיימת כבר במאה ה-6. עובדה זו אושרה על ידי ארכאולוגים שמצאו בשנת 1993 שרידי גורד, יחד עם בית קברות פגאני ומספר ממצאים, כגון כלי ברונזה וברזל, מטבעות זהב וחרב מהמאה ה-10. יחד עם וונבולניצה השכנה, הייתה בוכוטניצה מרכז מנהלי מקומי. בשנת 1317, המלך ולדיסלב הראשון העניק את בוכוטניצה וכפרים מקומיים אחרים לאחים אוסטשקו ודז'רז'קו מבייסצה . ככל הנראה, הטירה ההגנתית בבוכוטניצה נבנתה בשנת 1340, לאחר פשיטת הטטרים ההרסנית על אזור לובלין. הטירה הייתה בצורת מלבן ומוקמה על גבעה שסיפקה לה תצפית טובה על האזור.

במאה ה-15, הייתה הטירה בבעלות משפחת קורובסקי, ולאחר מכן עברה לידיו של וויוודה של לובלין, יאן אולשניצקי, ששינה את שם משפחתו לבוכוטניצקי. ביוזמתו, שופצה הטירה בסגנון הרנסאנס. בוכוטניצקי מת ללא ילדים, ואחרי מותו, בסוף המאה ה-16, החלה הטירה להתפורר. הכפר היה שייך למספר משפחות (בורקובסקי, טרלו, לובומירסקי, סנגושקו, פוטוצקי), ובשנת 1826 היה בבעלותו של אדם יז'י צ'ארטוריסקי, שנכסיו הוחרמו על ידי הרוסים כעונש על מרד נובמבר ב-1830. בשנת 1886, הבעלים החדש יוזף קלמנסובסקי שקל לשקם את הטירה, אך שינה את תוכניותיו.

עד לחלוקות פולין, הייתה בוכוטניצה שייכת לפרובינציית לובלין ההיסטורית. בשנת 1815, הפכה לחלק מפולין הקונגרסאית בתוך האימפריה הרוסית, ולאחר מלחמת העולם הראשונה, חזרה לריבונות פולנית במסגרת הרפובליקה הפולנית השנייה. ב-18 בנובמבר 1942, בתקופת הכיבוש הנאצי במלחמת העולם השנייה, הרגו הכובשים הגרמנים 45 אנשים בכיכר העיר המקומית, כנקמה על התקפה על כוח סיור גרמני. לאחר המלחמה הייתה בוכוטניצה מרכז להתנגדות אנטי-קומוניסטית. ב-24 במאי 1945, התרחש קרב בין יחידת יוצאי מחתרת ארמייה קריובה לבין הנ.ק.ו.ד., שבו נהרגו 16 סוכנים סובייטיים ו-10 משתפי פעולה קומוניסטיים פולנים.

## קישורים חיצוניים

* 

## הערות שוליים

קטגוריה:לובלין (פרובינציה): יישובים
דני וגיל במסע בלתי רגיל

**דני וגיל במסע בלתי רגיל** הייתה סדרת טלוויזיה ישראלית, ללימוד תולדות האמנות והתרבות, ששודרה בטלוויזיה הלימודית. הסדרה הופקה בשנת 1973 ושודרה בשנים 1974–1975 ב-7 פרקים, ששודרו גם בשידורים חוזרים. השידור האחרון של הסדרה היה בשנת 1984.

## עלילה
הסדרה עסקה בקורותיהם של סטודנט לאמנות, אותו גילם השחקן אמיר אוריין וידידו הנער גיל, אותו גילם עמי סגל, בנו של השחקן שמוליק סגל. בכל פרק יצאו השניים למסע בזמן בתקופה היסטורית אחרת, עברו הרפתקאות שונות, צפו בחיי התושבים ולמדו על התרבות והאמנות של אותה תקופה. במהלך שבעת פרקי הסדרה בקרו דני וגיל ביוון העתיקה ברומא העתיקה, בימי הביניים באיטליה של המאה ה-15 וימי הרנסאנס, בפרס של המאה ה-16, בהולנד של המאה ה-17 וביפן של המאה ה-18.

## פרקי הסדרה
### פרק 1. האיגרת
דני וגיל חוזרים בזמן לשלהי ימי הביניים אל המאה ה-13 שבה גובשו האבירות וקרבות האבירים וצופים בהווי חיי אצילים בחיזור מעודן ובשירי אהבה וטבע.
### פרק 2. האזמרגד של הקיסר
דני וגיל יוצאים לרומא העתיקה בתקופת הקיסרות בחיפוש אחר אזמרגד אבוד. במסעם הם מבקרים בפורום הרומאי ובוילה רומאית ונפגשים בחיילים פרטוריאנים, באצילים רומאיים ובפשוטי עם.
### פרק 3. אכסניית פוג'יימה
סמל של משפחה אצילה מוביל את דני וגיל אל סוף המאה ה-18 ביפן. ושם הם עדים למפגש בין אציל יפני ומשפחה מהמעמד הבינוני ונוכחים בהבדל והמשותף באורח חיי שתי המעמדות. כמו כן מתגלים בפניהם אוצרות אמנות עתיקים, אופן סידור פרחים יפני, והם נוכחים בעריכת טקס תה.
### פרק 4. הבריחה לפירנצה
דני וגיל מגיעים אל המאה ה-15 לתקופת הרנסאנס באיטליה. שם הם רואים כיצד מתבצע פרסקו ציור קיר וכיצד עובדים עליו אמן ושוליותיו. בנוסף הם מוצאים עצמם מעורבים במלחמה בין הערים פירנצה ובולוניה ואף נחשדים בריגול בשל רישומי נוף של צייר צעיר שנמצאים ברשותם.
### פרק 5. חידת השאח
דני וגיל חוזרים בזמן לאיספהן שבפרס במאה ה–16. התקופה היא תקופת הזוהר של פרס תחת השאה הגדול. הם מגיעים אל שר המלחמה שמתכונן לקבל את פני השאה. שם הם פוגשים בנער אמן שמתאהב בבתו של השאה תוך כדי הכנת שטיחים. על מנת להשיג את ידה של בת השאה עליו לפתור חידה. בינתיים הצופים עדים לדרך שבה עמל הנער על הכנת השטיחים. בפרק זה מופיע השחקן גבי אוטרמן המוכר מהסדרות "דן ועדנה" ו"גבי ודבי".  

### פרק 6. פרשת פיטר
דני וגיל חוזרים לאמסטרדם בהולנד בתור הזהב שלה במאה ה-17 תקופתו של האמן רמברנדט. שם הם פוגשים את פיטר שרוצה להיות סוחר אמנות ועדים להרפתקאותיו בדרך להשגת מטרה זאת.
### פרק 7. רצח בצל הקריאטידות
דני וגיל פוגשים בסוחר עתיקות ה"משוגע" על תרבות יוון הקדומה. הם מבקרים בביתו ביפו העתיקה המלא באוצרות תרבות יוונית ולוקחים אותו למסע בזמן ביוון העתיקה ואל האקרופוליס באתונה. שם בין השאר הם שומעים קטע של שיר קינה יווני ונתקלים במושגים שונים שמקורם באותה תקופה קדומה הקיימים בתרבותנו עד היום.

## קישורים חיצוניים

* מסע בזמן בתקציב אפס:על "דני וגיל במסע בלתי רגיל", מתוך האתר המולטי יקום של אלי אשד

## ראו גם
* ריצ'רד שילה
* אמיר אורייין
* מסע בזמן

## הערות שוליים

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 1974
קטגוריה:מסע בזמן בטלוויזיה
קטגוריה:הטלוויזיה החינוכית הישראלית: תוכניות וסדרות
טרויאני

**טרויאני** הוא כפר במחוז וולומין שבפרובינציית מזוביה במזרח פולין. הוא שוכן כ-15 ק"מ מצפון-מזרח לוולומין ו-36 ק"מ מצפון-מזרח לוורשה בירת פולין.

## קישורים חיצוניים

## הערות שוליים

קטגוריה:פולין: יישובים
תורה מגנא ומצלא

**תּוֹרָה מַגְּנָא וּמַצְּלָא** הוא מושג תלמודי המציין את השמירה שמעניקה התורה לאדם העוסק בה. ישנה מחלוקת מהו אופי השמירה והיקפה.

## מקור המושג
מקור המושג בתלמוד הבבלי במסכת סוטה:

התלמוד מקשה מדואג ואחיתופל שהתורה לא הגינה עליהם, ומכח זה התלמוד מסיק:

רב יוסף ורבא נחלקו בתנאים הנדרשים לשמירה. לדעת כולם העיסוק בתורה שומר יותר מעיסוק במצווה, עם זאת, הם נחלקים מהי השמירה היתרה שמוסיף העיסוק בתורה.

לדעת רב יוסף, בעוד שבמצווה קיימת חלוקה בין מתי שהאדם עוסק בה שאז היא "מגינה" ו"מצילה" אותו לבין מתי שאינו עוסק בה שאז היא רק "מגינה עליו", הרי שבעיסוק בתורה בין בזמן שהאדם עוסק בה ובין שאינו עוסק בה היא גם "מגינה" וגם "מצילה" אותו. לעומתו, דעת רבא, שמצווה תמיד רק "מגינה", בעוד שבתורה ישנה חלוקה בין הזמן שעוסקים בה שאז היא "מגינה" ו"מצילה" לבין זמן שלא עוסקים בה שאז היא רק "מגינה".

רש"י מסביר ש"הגנה" היא בפן הגשמי דהיינו שמירה מייסורים, בעוד ש"הצלה" היא במובן הרוחני שהיצר לא יכשיל את האדם לעבירה.

המהרש"א מדגיש שההגנה שהתורה נותנת היא רק מייסורים ולא ממיתה, ולכן דואג ואחיתופל מתו קודם זמנם. עם זאת, הגאון מווילנה מסביר שבקושיית הגמרא מדואג ואחיתופל שהתורה לא הגינה עליהם הכוונה להצלה מן החטא, ולפי זה ניתן לומר שהגנה גשמית אכן הייתה עליהם.

האור החיים כתב שלמסקנה אין הכרח כרבא מכח הקושיה מדואג ואחיתופל, משום שהגמרא במסכת חגיגה מסיקה שתורתם הייתה שלא לשמה או שהיו בעלי עבירות קודם שעסקו בתורה, ומשום כך היא לא הגינה עליהם. החיד"א כתב שדואג ואחיתופל היו קולטים מהאוויר חידושי תורה של אחרים וזה לא מגן או שתורה מגינה רק ממעשה עבירה ולא ממחשבת עבירה ומחשבת עבודה זרה כמעשה, כי אחרת קשה מירבעם בן נבט שמבואר שאין בתורתו כל דופי ועם זאת הוא חטא.

## לקריאה נוספת
* 

## הערות שוליים

קטגוריה:מילים וביטויים בארמית
קטגוריה:ניבים וביטויים חז"ליים
טיוח בינה מלאכותית

**טיוח בינה מלאכותית** (באנגלית: "**AI washing**"; "**אֵיי-אַיי וושינג**") היא טקטיקה שיווקית מטעה. מטרתה קידום מוצר או שירות על ידי תיאור מוגזם ושקרי של תפקיד הבינה המלאכותית (AI) בו. הטיוח יכול להעלות חששות בנוגע לשקיפות, לאמון הצרכנים בתעשיית הבינה המלאכותית ולעמידה בתקנות האבטחה – מה שעלול לפגוע בהתקדמות בתחום הבינה המלאכותית. יו"ר הוועדה לניירות ערך ולבורסות (SEC) גארי גנסלר השווה את הטיוח לגרינווש.

חברות מסוימות כבר הואשמו בניסיונן לרכב על גלי ההצלחה של הבינה המלאכותית בכך שהן משקרות בנוגע לתפקיד של הבינה המלאכותית במוצר שהן משווקת. במרץ 2024, הוועדה לניירות ערך ולבורסות של ארצות הברית הטילה את העונשים האזרחיים הראשונים על שתי חברות, "Delphia Inc" ו-"Global Predictions Inc", בגין טיוח הבינה המלאכותית בו השתמשו.

גם חברת אמזון ספגה ביקורת בנוגע לשירות קניות שהיא מציעה הנקרא "Just Walk Out". שירות זה מאפשר, לפי הפרסום, להיכנס למרכול, לקחת את המוצרים שרוצים לקנות – ומערכות בינה מלאכותית יזהו את המוצרים שנלקחו בזמן הקנייה ויחייבו אוטומטית, ללא צורך במעבר בקופה. נחשף כי בניגוד לטענת השימוש בבינה מלאכותית, כ-1,000 עובדים בהודו בודקים את הצילומים מהמערכת ומאשררים את החיוב. חברת אמזון אמרה בתגובה שהעובדים מועסקים רק לשם בדיקת המערכת ושהם לא מחליפים את הבינה המלאכותית.

## הערות שוליים

קטגוריה:בינה מלאכותית
קטגוריה:שיווק
ואסילי אולריך

**ואסילי ואסילייביץ' אולריך** (ברוסית: ** Василий Васильевич Ульрих**; 13 ביולי 1889–7 במאי 1951) היה שופט בברית המועצות במהלך רוב תקופת שלטונו של יוסיף סטלין. אולריך שימש כאב בית הדין במשפטים רבים במהלך הטיהורים הגדולים.

## ילדותו והשכלה
ואסילי אולריך נולד בריגה, שהייתה אז חלק מהאימפריה הרוסית. אביו היה מהפכן לטבי ממוצא גרמני, ואימו הייתה רוסייה מהמעמד החברתי הגבוה. עקב הפעילות המהפכנית של המשפחה, הם נשפטו לחמש שנות גלות באירקוטסק שבסיביר.

ב-1910 שב אולריך לריגה והחל ללמוד במכון הפוליטכני של ריגה. באותה שנה הצטרף גם לסיעה הבולשביקית שבמפלגת הפועלים הסוציאל-דמוקרטית הרוסית.

אולריך סיים את לימודיו ב-1914, ועם פרוץ מלחמת העולם הראשונה נשלח לחזית כקצין.

אחרי המהפכה הבולשביקית, הבטיח לאון טרוצקי את הצטרפותו לצ'קה, המשטרה החשאית הסובייטית. לאחר מכן אולריך שימש במספר הרכבים במשפטים צבאיים. באותה תקופה הוא התבלט בעיני סטלין, שאהב את הדרך היעילה בה מילא את חובותיו וכן את הדרך הלקונית בה דיווח על תוצאות המשפטים.

## קריירה
ב-1926, אולריך התמנה ליושב ראש המכללה הצבאית של בית המשפט העליון של ברית המועצות. בתפקיד זה היה אחראי לגזרי הדין במהלך הטיהורים הגדולים. בין היתר, גזר את דינם של לב קמנייב, ניקולאי בוכארין, מיכאיל טוכאצ'בסקי, גריגורי זינובייב, ניקולאי יז'וב ועוד רבים אחרים. הוא נכח בהוצאות להורג של רבים, ובמקרים מסוימים אף ביצע אותן בעצמו. אולריך הוציא בעצמו להורג את יאן קרלוביץ' ברזין, ראש פיקוד המודיעין של הצבא האדום.

במהלך מלחמת העולם השנייה, אולריך המשיך לגזור עונשי מוות על אנשים שהואשמו בחבלה ובתבוסתנות. ב-1945 שימש גם כאב בית הדין במשפט ה-16, בו נשפטו מנהיגי מדינת המחתרת הפולנית והארמייה קריובה.

ב-1948, מספר שופטים בכירים, ביניהם אולריך, הודחו מתפקידם עקב מה שהוגדר כ"בעיות חמורות" במערכת המשפט, לרבות שחיתות ושגיאות פוליטיות. לאחר מכן, מונה למנהל קורס באקדמיה למשפט צבאי.

הוא נפטר בשל התקף לב ב-7 במאי 1951 ונקבר בבית הקברות נובודיצ'י שבמוסקבה.

## דעות
אנטון אנטונוב–אובנסקו כינה אותו "קרפדה במדים עם עיניים דומעות". אוטו טייף, ממלא מקום ראש הממשלה האחרון של אסטוניה בטרם נכבשה על ידי ברית המועצות, הגדירו "גבר בלונדיני צעיר, עגול פנים ושמנמן במדי גנרל, עם חיוך עדין על פניו".

## קישורים חיצוניים
*

## הערות שוליים

קטגוריה:הטיהורים הגדולים
קטגוריה:שופטים
קטגוריה:ילידי 1889
קטגוריה:סובייטים שנולדו ב-1889
קטגוריה:נפטרים ב-1951
אלדאר פישר

**אלדאר פישר** (בהונגרית: **Fischer Aladár**; שימג, 26 ביולי 1872 – בודפשט, 5 בדצמבר 1950) היה דוקטור לרפואה (MD) כירורג יהודי-הונגרי, מנהל מחלקה בבית חולים, רופא ראשי ופרופסור באוניברסיטת בודפשט.

## קורות חייו
אלדאר פישר נולד במשפחה יהודית כבנם של איגנץ פישר (1845–1910), רופא כללי, נשיא הקהילה היהודית בשימג, ושל קרולינה שטיינר. הוא השלים את לימודיו בפקולטה לרפואה של אוניברסיטת בודפשט (שמה היום אוניברסיטת אטווש לוראנד), שם קיבל תואר ב-1895. לאחר מכן ההפך למתמחה במרפאה הכירורגית מס' 2 של האוניברסיטה ובין 1911 לבין 1930 עבד כמנתח ראשי בבית החולים לילדים ברודי ז'יגמונד ואדל. במהלך מלחמת העולם הראשונה שירת בבית חולים צבאי שהוקם בבודפשט. ב-1915 הועלה לדרגת רופא גדוד. בשנת 1916 הוסמך כפרופסור חוץ (לא חלק מהסגל) בתחום "מחלות כירורגיות בילדוּת". בין השנים 1930 לבין 1941 היה מנהל המחלקה הכירורגית והרופא הראשי של בית החולים היהודי ברחוב סאבולץ' של הקהילה היהודית של פשט (שמה היום המרכז הרפואי הלאומי) מאז 1930, מונה כפרופסור מלא באוניברסיטה. הוא פרש לגמלאות ב-1941. כמה ממחקריו פורסמו בכתבי העת המקצועיים כמו "רפואה" (Gyógyászat). הוא עסק בפתרונות כירורגיים לגידולים שפירים וממאירים בגיל הילדות ונחשב לאחד ממייסדי ניתוחי הילדים בהונגריה.

אשתו הייתה שטפניה רדליך (1884–1936), בתם של דויד רדליך ובורבלה שפיצר, איתה התחתן ב-1907 בבודפשט.

## עבודות מרכזיות (חלקי)
* נתונים לניתוחי סרטן הלשון (שימג, 1903)
* על ניתוח של הוושט (בודפשט, 1924)
* המצב הנוכחי של הטיפול הכירורגי בסרטן (בודפשט, 1927)

## פרסים והוקרה
* סיגנום לאודיס
* עיטור צלב זהב מוכתר (1918)
* עיטור הצלב האדום II. תג קישוט עם מבצר צבאי

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Gergely András: *Jeles magyar zsidó orvosok lexikona*. Budapest, Makkabi, 2001 (אנדראש גרגיי: לקסיקון רופאים יהודים הונגרים מצטיינים ומפורסמים. הוצאת מכבי. בודפשט. 2001)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)
* לקסיקון יהודי הונגרי. 1929. עורך פטר אויווארי. גישה מקוונת.

## הערות שוליים

קטגוריה:רופאים יהודים הונגרים
קטגוריה:כירורגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:הונגרים שנולדו ב-1872
קטגוריה:הונגרים שנפטרו ב-1950
מבצע אייזנהמר

[ממוזער|265x265 פיקסלים|[צבא ארצות הברית|חיילי צבא ארצות הברית מסתכלים על מטוס התקיפה הגרמני]]
**מבצע אייזנהמר** (בגרמנית: **Unternehmen Eisenhammer**; בעברית: **מבצע פטיש ברזל**) היה מבצע הפצצה אסטרטגי של תחנות כוח חשמל בברית המועצות בקרבת מוסקבה וניז'ני נובגורוד שתוכנן על ידי גרמניה הנאצית במהלך מלחמת העולם השנייה. המבצע איים להשבית כ-75 אחוזים מהחשמל ששימש את תעשיית ההגנה הסובייטית. תוכנית המבצע נוצרה בשנת 1943 על ידי פרופסור היינריך שטיינמן (1899–1969), פקיד במשרד התעופה של הרייך. מתקפת ההפצצה אמורה הייתה להשמיד 12 טורבינות בתחנות כוח מים וקיטור בקרבת מוסקבה, ניז'ני נובגורוד, טולה, סטלינגורסק וריבינסק, וכן לתקוף תחנות משנה מסוימות, קווי מתח גבוה ומפעלים. 

אם ההתקפה הייתה מצליחה להשמיד רק שני שלישים מהטורבינות היא הייתה משביתה כ-75 אחוז מהחשמל ששימש את תעשיית ההגנה הסובייטית. רק שני מרכזי אנרגיה קטנים היו נשארים שלמים. באותה תקופה, לברית המועצות לא היו יכולות ייצור טורבינות והמתקן לתיקונים היחיד (בלנינגרד) נפגע קשות.
## תכנון המבצע

כדי להשיג את המטרה, חיל האוויר הגרמני, הלופטוואפה, היה אמור להיעזר במפציצים ארוכי טווח מסוג מיסטל. להשמדת טורבינות מים, היו אמורות להטיל מוקשים צפים מיוחדים הנקראים "סומרבלון" (בגרמנית: *Sommerballon;* "בלוני קיץ") למים, וזרם המים היה אמור לסחוף אותם ישירות אל תוך הטורבינות.ממוזער|284x284 פיקסלים|כלי התקיפה בו התכוונו להשתמש הגרמנים במבצעבשל מחסור במפציצים ובדלק, בעיות טכניות במוקש הצף וחדירת הצבא האדום לבסיסי קדמה, נדחה התוכנית שוב ושוב. עם זאת, בפברואר 1945, מבצע אייזנהמר חזר לתוכניות, וטייסת הקרב 200 אספה מטוסי סיור וכ-100 מיסטלים ליד ברלין והמתינה לתנאי מזג אוויר נוחים לתקיפת המפעלים סביב מוסקבה.

לאחר הפצצה אווירית אמריקאית על מתקן הבדיקות העיקרי של התעופה הצבאית ברכלין, שהשמידה 18 מיסטלים, נדחתה התוכנית שוב ולבסוף נגנזה זמן קצר לאחר מכן.

## הערות שוליים

אייזנהמר
אייזנהמר
קטגוריה:1943 בגרמניה
קטגוריה:זירת מזרח אירופה במלחמת העולם השנייה
קטגוריה:לופטוואפה
לונלי איילנד

**לונלי איילנד** (באנגלית: **The Lonely Island**) היא שלישיית קומדיה מוזיקלית אמריקאית הכוללת את אנדי סמברג, ג'ורמה טאקון, ועקיבא שפר. הקבוצה התפרסמה בזכות הקטעים המוזיקליים הקומיים שלה בסאטרדיי נייט לייב, בהם "Lazy Sunday", "D*** in a Box" ו-"I'm on a Boat". פעילותם כוללת אלבומים, סרטים, וקטעי וידאו רבים שזכו לפופולריות רבה ברשת.

## קריירה
### תחילת הדרך
השלישייה הכירה בבית הספר התיכון בברקלי, קליפורניה. לאחר סיום הלימודים, הם עברו ללוס אנג'לס במטרה לפרוץ בתחום הקומדיה. הם החלו להפיק סרטונים שהפכו לויראלים ברשת והשתתפו במופעי קומדיה מקומיים. בשנת 2005 הם הצליחו להתקבל ככותבים לסאטרדיי נייט לייב, וסמברג אף התקבל כחבר צוות מלא בתוכנית.

### ההצלחה בסאטרדיי נייט לייב
The Lonely Island התפרסמו בסאטרדיי נייט לייב בזכות קטעי וידאו קומיים קצרי זמן, שנקראו "Digital Shorts". הקטע "Lazy Sunday" היה אחד מהראשונים שהפכו לוויראליים, וזכה להצלחה רבה ביוטיוב ובאייטונס. הקטעים שלהם שילבו הומור מוזיקלי ותרבות פופ, והפכו לאהובים ביותר על קהל הצופים.

### אלבומים וקטעים ויראליים
בשנת 2009 הוציאו השלישייה את אלבום הבכורה שלהם, "Incredibad", שכלל את הלהיטים הגדולים שלהם מהסאטרדיי נייט לייב. האלבום זכה להצלחה גדולה והגיע למקום ה-13 במצעד הבילבורד. בשנת 2011 יצא אלבומם השני, "Turtleneck & Chain", שזכה להצלחה רבה אף הוא והגיע למקום השלישי במצעד הבילבורד.

### פרויקטים נוספים
ב-2013 יצא אלבומם השלישי, "The Wack Album", שזכה גם הוא לפופולריות רבה. סביב זמן זה, השלישייה עזבה את סאטרדיי נייט לייב והתמקדה בפרויקטים אישיים נוספים, כולל סרטים ותוכניות טלוויזיה. אחד מהפרויקטים הבולטים היה הסרט "Popstar: Never Stop Never Stopping", שהופק על ידם ויצא בשנת 2016.

## השפעה ותרבות
הלהקה נחשבת לאחת מהשלישיות הקומיות המשפיעות ביותר בדורנו. הם היו חלוצים בשימוש באינטרנט להפצת קטעי וידאו קומיים, ושינו את הדרך בה תרבות הפופ והומור מתקשרים עם הקהל. הם זכו במספר פרסים על פועלם, כולל פרסי אמי וגראמי, והם ממשיכים להשפיע על תחום הקומדיה והמוזיקה עד היום.
## קישורים חיצוניים
* 

## הערות שוליים

קטגוריה:אמני ריפבליק רקורדס
קטגוריה:זוכי פרס אמי לבידור בפריים טיים
קטגוריה:להקות שהוקמו בשנת 2001
כנסיית העוגן

**כנסיית העוגן**, היא אתר ארכאולוגי בפסגה המזרחית של הר ברניקי ובו שרידי כנסייה מהתקופה הביזנטית והעבאסית. הר ברניקי, שלו פסגה מערבית ומזרחית, ממוקם מערבית לטבריה ומתנשא לגובה של 200 מטר מעליה, כאשר צידו המזרחי הוא מצוק ובו מספר רב של מערות. ההר חולש על פני כל אזור העיר טבריה וממנו תצפית על האזור.

## רקע היסטורי
במשך שנים חוקרים חשבו שבפסגת הר ברניקי נמצא ארמון מפורסם שבנה הורדוס אנטיפס בשנת 20 לספירה ואותו תיאר יוסף בן מתתיהו כארמון מפואר ומהודר. בשנת 61 לספירה סופח אזור טבריה לתחום שלטונו של אגריפס ואחותו ברניקי ולכן הדעה הייתה שבראש ההר ניצב ארמונה. מה גם שהשם הערבי שניתן להר, רמז לכך: קצר בנת אל-מליכ – כלומר ארמון בת המלך.

## התקופה הביזאנטית
בשנים 1990–1992 בוצעה חפירה ארכאולוגית בראש ההר על ידי יזהר הירשפלד שחשף את שרידי כנסיית העוגן. השם ניתן לכנסייה על שום אבן העוגן הגדולה שנתגלתה באפסיס הכנסייה. יתרה מכך, התברר לחופרים שהכנסייה היוותה חלק ממערך הבנייה הכביר של יוסטיניאנוס. עדות לכך ניתן לראות בחומת הביצור הגדולה שעולה עד לפסגה המערבית של הר ברניקי, חומה שהיא בעובי של 2.5 מטר וגובהה היה בין 8 עד עשרה מטרים.

הכנסייה הגדולה נבנתה במאה השישית לספירה ככל הנראה גם במטרה שתיראה למרחוק, היות שזו הייתה שיא התקופה הצליינית בארץ. הכנסייה המפוארת כללה בסיליקה גדולה, שתי שורות של עמודים, פסיפסים צבעוניים מעוטרים בחיות, בור מים, יחידות מגורים, בית בד. הממצאים מעידים על איכות הבנייה הגבוהה והפאר של הכנסייה.

אבן העוגן נתגלתה תחת שולחן המזבח. האבן במשקל של כמעט חצי טון, היא מתקופת הברונזה הקדומה. עובדה זו, הותירה את החוקרים ללא תשובה לגבי משמעותה של האבן, למה היא הובאה והועלתה למקום הקדוש בכנסייה. ההשערה הנפוצה כיום טוענת שהאבן קשורה איכשהו לישו. הכנסייה הביזאנטית נחרבה ברעידת האדמה של 749 לספירה, שהרסה בארץ ערים שלמות.

## התקופה העבאסית
בתקופה העבאסית הכנסייה נבנית מחדש. עובדה זו הופכת את הכנסייה ליחידה מסוגה שנבנתה בארץ ישראל. ככל הנראה האוכלוסייה הנוצרית בטבריה הייתה חזקה ועמידה מספיק, על מנת לקבל אישור לבנייה של הכנסייה. לכן, למרות השימוש הרב שנעשה באבני הבנייה המקוריות מהתקופה הביזאנטית, המבנה שהוקם, הוא מבנה חדש לחלוטין והוא משלב גם סגנון אדריכלי מוסלמי בבנייה עצמה. דבר זה ניכר בעמודים ובקשתות, שנבנו בצורה המזכירה מסגדים במסופוטמיה. ממצא נוסף יוצא דופן היה ציור קיר ובו פנים של קדוש, הפרסקו כנראה נוצר במאה ה־11 לספירה, הובא לכנסייה ונגנז שם. שלב הבנייה המאוחר ביותר בכנסייה מתוארך למאה ה־12, התקופה הצלבנית והיא ננטשה ככל הנראה לאחר קרב קרני חיטין בשנת 1187. במאה ה־13 עוד גרו שם יושבים ארעיים ולאחר מכן היא ניטשה לגמרי, עד לחשיפתה מחדש בחפירה ארכאולוגית. כיום הכנסייה היא חלק מגן לאומי ברניקי.

## הערות שוליים

קטגוריה:אתרים ארכאולוגיים בארץ ישראל
קטגוריה:התקופה הביזנטית בארץ ישראל
קטגוריה:ארץ ישראל: מקומות קדושים לנצרות
קטגוריה:מבנים עתיקים
טיטן 3 מסחרי

**טיטן 3 מסחרי** (באנגלית: **Commercial Titan III** ידוע גם כ-**CT-3**) היה משגר שפותח מטיל בליסטי בין־יבשתי טיטן 2. המשגר שימש לשיגור חלליות בשנים 1990–1992. הכוונה הייתה לנצל אותו לשיגורים מסחריים, אך לאור העלות הגבוה לעומת משגר "אריאן 4" הוא לא הצליח לעמוד בתחרות.

## תיאור המשגר
פיתוח משגר חדש לצורכי חיל האוויר של ארצות הברית החל בסוף שנות ה-80 של המאה ה-20. אמנם חיל האוויר בחר משגר מדגם "דלתא 2". החברה "מרטין מריאטה" החליטה להמשיך בפיתוח ולנצל את המשגר החדש לשיגורים מסחריים.

המשגר היה מתאים לשיגור מספר לוויינים בשיגור בודד והיה בעל יכולת שיגור גבוהה מקודמו.

השיגור הראשון בוצע בשנת 1990 מכן שיגור LC-40 מנמל החלל קייפ קנוורל והסתיים בהצלחה. בשיגור השני הלוויין לא הצליח להגיע למסלול המתוכנן. במסגרת משימה STS-49 הדבר תוקן ולוויין עבר למסלול הנדרש.

לאור העלות הגובה המשגר לא הצליח למצוא לקוחות ושימוש בו הופסק בשנת 1992 לאחר 4 שיגורים בלבד.

## קישורים חיצוניים

* תיאור המשגר
* רשימת שיגורים 
* נתונים כלליים
 

קטגוריה:סדרת טילי טיטן
קטגוריה:תוכנית החלל האמריקאית
קטגוריה:חברת גלן ל. מרטין
ג'וני קוקרן

**ג'וני קוקרן** ( 2 באוקטובר 1937 – 29 במרץ 2005) היה עורך דין אמריקאי מפורסם ושימש כתובע פלילי בלוס אנג'לס. הוא התפרסם בעיקר בזכות חלקו במשפט הרצח של או. ג'יי. סימפסון.

## ראשית חייו
ג'וני קוקרן נולד בשירבפורט, לואיזיאנה, למשפחה שהייתה צאצאית לעבדים. אביו עבד כסוכן ביטוח ואמו עסקה במכירות. בשנת 1949, משפחתו עברה ללוס אנג'לס, קליפורניה, שם גדל קוקרן בסביבה יציבה ומשכילה. הוריו הדגישו את חשיבות החינוך ואימצו גישה ללא דעות קדומות כלפי העולם.

קוקרן למד בבתי ספר ציבוריים והצטיין בלימודיו. הוא היה אחד מהתלמידים האפרו-אמריקאים הבודדים בבית הספר התיכון בלוס אנג'לס, וסיים בהצטיינות את לימודיו בשנת 1955. הוא המשיך ללימודי תואר ראשון בכלכלה עסקית באוניברסיטת קליפורניה בלוס אנג'לס (UCLA), אותם סיים בשנת 1959. לאחר מכן, הוא השלים תואר דוקטור למשפטים מבית הספר למשפטים של אוניברסיטת לויולה מרימאונט בשנת 1962

## קריירה
לאחר שעבר את מבחן ההסמכה לבר בשנת 1963, החל קוקרן לעבוד כתובע פלילי בלוס אנג'לס. בשנת 1965 פתח משרד עורכי דין פרטי עם ג'רלד לנואר והקים את המשרד "Cochran, Atkins & Evans". בתחילת הקריירה שלו, הוא התפרסם בזכות טיפול בתיקים פליליים ומקרי זכויות אזרח, כמו המקרה של לני ברוס, קומיקאי שנאשם בעבירות גסות.

במהלך השנים, קוקרן טיפל במספר תיקים מפורסמים שעסקו באלימות משטרתית. בשנת 1966, הוא ייצג את אלמנתו של לאונרד דדוויילר, גבר אפרו-אמריקאי שנורה למוות על ידי משטרת לוס אנג'לס. אמנם הוא הפסיד בתיק זה, אך המקרה עורר את הקהילה השחורה בלוס אנג'לס וחיזק את מחויבותו של קוקרן למאבק נגד אלימות משטרתית.

בשנת 1978, קוקרן חזר לשירות הציבורי והפך לעוזר התובע המחוזי של לוס אנג'לס, התובע האפרו-אמריקאי הראשון בתפקיד זה. בשנת 1983 הוא חזר לשוק הפרטי והקים את "The Cochran Firm", שהפכה עם השנים למשרד עורכי דין לאומי עם סניפים רבים בארצות הברית. בין התיקים הבולטים בהם טיפל היה המקרה של רון סטלס, שחקן פוטבול שנמצא תלוי בתא המעצר שלו לאחר שנעצר על ידי משטרת סיגנל היל. קוקרן זכה במשפט וקיבל פיצוי של 760,000 דולר עבור משפחת סטלס.

### המשפט של או. ג'יי. סימפסון
[ממוזער|[תמונת מעצר|תמונת המעצר של או. ג'יי. סימפסון]]
המקרה שזיכה את קוקרן בתהילה בינלאומית היה משפט הרצח של או. ג'יי. סימפסון בשנת 1994. סימפסון, שחקן פוטבול לשעבר ושחקן, הואשם ברצח של אשתו לשעבר ניקול בראון סימפסון וחברה רון גולדמן. קוקרן היה חלק מהצוות ההגנה המוביל של סימפסון, שנודע בשם "צוות החלומות". המשפט, שהפך לאחד המשפטים המפורסמים והמתוקשרים ביותר בהיסטוריה, נמשך 11 חודשים והסתיים בזיכויו של סימפסון. קוקרן התפרסם בזכות המשפט האגדי  שהשתמש בו במהלך המשפט כדי לשכנע את חבר המושבעים שסימפסון לא אשם.

## חייו האישיים ומותו
קוקרן היה נשוי פעמיים והיו לו שני ילדים. הוא היה חבר פעיל בקהילת קפה אלפא פסי, אחוות סטודנטים אמריקאית. קוקרן נפטר ב-29 במרץ 2005, בגיל 67, בעקבות גידול מוחי. מותו צוין בצער רב על ידי רבים, והוא הותיר אחריו מורשת של מאבק לצדק וזכויות אזרח.

## קישורים חיצוניים

* 

## הערות שוליים

קטגוריה:תובעים אמריקאים
קטגוריה:עורכי דין אמריקאים במאה ה-20
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי אוניברסיטת לויולה מרימאונט
קטגוריה:אמריקאים שנולדו ב-1937
קטגוריה:אמריקאים שנפטרו ב-2005
שמעתי

**שמעתי** הוא אלבום הבכורה של הזמר החרדי-אמריקאי יעקב שוואקי. האלבום יצא לאור בשנת 2001, על ידי חברת התקליטים Project Production. מתוך האלבום בלטו הלהיטים "רחם", "שמעתי", "שהחיינו", "מהרה" ו-"חשוף".

## מידע כללי
האלבום יצא לאור בשנת 2001 בחברת התקליטים Project Production, בהפקתו של יוחי בריסקמן. המעבדים באלבום היו משה לאופר וגדעון לוין.

## ביקורת והצלחה
מבקר המוזיקה נתנאל לייפר כתב על האלבום 

האלבום זכה להצלחה רבה ומיצב את שוואקי שהיה אנונימי עד לצאת האלבום, כאחד מגדולי הזמר החסידי. השיר "רחם" מתוכו היה ללהיט גדול בקרב הציבור החרדי.

## רשימת רצועות

## קישורים חיצוניים
* שמעתי באתר הספרייה הלאומית

## הערות שוליים

קטגוריה:אלבומים בעברית
קטגוריה:אלבומים חסידיים
קטגוריה:אלבומי 2001
קטגוריה:אלבומי יעקב שוואקי
פאו ויקטור

**פאו ויקטור דלגאדו** (בספרדית: **Pau Víctor Delgado**; נולד ב-26 בנובמבר 2001) הוא כדורגלן ספרדי המשחק בעמדות החלוץ והקיצוני הימני בספורטינג בראגה.

## קריירה
### סבאדל וז'ירונה
ויקטור נולד בסנט קוגט דל ואיס שבמחוז ברצלונה, קטלוניה. הוא גדל במחלקת הנוער של סבאדל וב-2018 עבר למחלקת הנוער של ז'ירונה. ב-20 ביולי 2020, עוד לפני שהופיע בקבוצת המילואים של המועדון, הוא ערך את הופעת הבכורה המקצועית שלו כשנכנס כמחליף במחצית בהפסד 0–2 לאלקורקון במסגרת הליגה הספרדית השנייה בכדורגל.

ב-29 באוגוסט 2022 הושאל ויקטור למועדון ילדותו סבאדל מפרימרה דיוויסיון RFEF, הליגה השלישית בחשיבותה בספרד. ב-17 באוגוסט 2023, לאחר שהבקיע שבעה שערים ובישל שישה, הוא חידש את חוזהו בז'ירונה עד 2025.

### ברצלונה
במסגרת הארכת החוזה שלו בז'ירונה הושאל ויקטור לברצלונה אתלטיק, קבוצת המילואים של מועדון הכדורגל ברצלונה. ב-39 משחקים בכל המסגרות במדי הקבוצה הוא כבש 20 שערים. ב-24 ביולי 2024 הוא עבר רשמית לברצלונה וחתם על חוזה לחמש שנים.

לקראת עונת  הוא זומן על ידי האנזי פליק למסע משחקי הידידות של הקבוצה בארצות הברית, וכבש שער בניצחון על מנצ'סטר סיטי וצמד בניצחון 2–1 ב על ריאל מדריד. הוא ערך את הופעת הבכורה הרשמית שלו במדי ברצלונה ב-17 באוגוסט, בניצחון 2–1 על ולנסיה, לאחר שהחליף את לאמין ימאל.

בעקבות מגבלת הפייר פליי של הלה ליגה רשמה ברצלונה את ויקטור ואת דני אולמו בקיץ 2024 על חשבון שחקנים פצועים שהושבתו בתקופה זו. בינואר 2025, לאחר שהשחקנים הפצועים חזרו, נוצרה בעיה לרשום את השניים כשחקנים בקבוצה. לאחר קיזוז הוצאות מול הליגה ומכירה והשאלה של שחקנים נוספים, נרשמו לבסוף השניים בסגל. הבעיה התעוררה מחדש באפריל לאחר שהלה ליגה עדכנה את מגבלת הפייר פליי של ברצלונה.

## בראגה
ב-25 ביולי 2025 חתם ל-5 שנים בספורטינג בראגה מליגת העל הפורטוגלית.

## תארים
### ברצלונה
*לה ליגה: 
*גביע המלך הספרדי: 2024/2025
*הסופר קאפ הספרדי: 2025

### תארים אישיים
*מלך השערים של הפרימרה דיוויסיון RFEF: 2023/24

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ז'ירונה
קטגוריה:כדורגלני סבאדל
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:ספרדים שנולדו ב-2001
קטגוריה:כדורגלני ספורטינג בראגה
פלסטיות

[טקסט=A large sphere on a flat plane of very small spheres with multiple sets of very small spheres contiguously extending below the plane (all with a black background)|ממוזער| פלסטיות תחת אינדנטור ננו ספרי ב-(111) נחושת. כל החלקיקים במיקומים אידיאליים בסריג הושמטו וקוד הצבע מתייחס לשדה המתח של [ריכרד פון מיזס|פון מיזס.]]
**פלסטיות** (המכונה גם **דפורמציה פלסטית**) בפיזיקה והנדסת חומרים היא היכולת של חומר מוצק לעבור דפורמציה קבועה, כלומר שינוי בלתי הפיך בצורה בתגובה לכוחות שהופעלו עליו. לדוגמה, חתיכת מתכת מוצקה שמכופפת או נלחצת לצורה חדשה מציגה פלסטיות, שכן שינויים קבועים מתרחשים בתוך החומר עצמו. בהנדסה, המעבר מהתנהגות אלסטית להתנהגות פלסטית מכונה כניעה.

דפורמציה פלסטית נצפית ברוב החומרים, במיוחד מתכות, קרקעות, סלעים, בטון וקצף. עם זאת, המנגנונים הפיזיים הגורמים לדפורמציה פלסטית יכולים להשתנות באופן רחב. ברמת הגביש, הפלסטיות במתכות היא לרוב תוצאה של נקעים. פגמים כאלה הם נדירים יחסית ברוב החומרים הגבישיים, אך רבים בחלקם ומהווים חלק מהמבנה הגבישי שלהם; במקרים כאלה, יכולה להתרחש פלסטיות גבישית. בחומרים שבירים כמו סלע, בטון ועצם, הפלסטיות נגרמת בעיקר על ידי החלקה בסדקים מיקרוסקופיים. בחומרים תאיים כמו קצף נוזלי או רקמות ביולוגיות, הפלסטיות היא בעיקר תוצאה של סידור מחדש של בועות או תאים, במיוחד תהליכי T1.

עבור מתכות דקטיליות רבות כמו נחושת ואלומיניום, מאמץ המתיחה המופעל על דגימה תגרום לה להתנהג בצורה אלסטית. כל עלייה בעומס מלווה בעלייה פרופורציונלית באורך. כאשר העומס מוסר, החתיכה חוזרת לגודלה המקורי. עם זאת, כאשר העומס עולה על סף מסוים – חוזק הכניעה – העלייה באורך גדלה יותר מהר מאשר באזור האלסטי; כעת, כאשר העומס מוסר, תישאר מידה מסוימת של הארכה.

דפורמציה אלסטית, לעומת זאת, היא קירוב ואיכותה תלויה במסגרת הזמן שנבחנה ומהירות ההעמסה. אם, כפי שמוצג בגרף המצורף, הדפורמציה כוללת דפורמציה אלסטית, היא מכונה לעיתים קרובות "דפורמציה אלסטו-פלסטית" או "דפורמציה אלסטית-פלסטית".

פלסטיות מושלמת היא תכונה של חומרים לעבור דפורמציה בלתי הפיכה ללא כל עלייה במתחים או בעומסים. חומרים פלסטיים שהוקשחו כתוצאה מדפורמציה קודמת, כמו עיצוב קר, עשויים לדרוש מתחים גבוהים יותר כדי להתעוות יותר. בדרך כלל, הדפורמציה הפלסטית תלויה גם במהירות הדפורמציה, כלומר מתחים גבוהים יותר צריכים להיות מיושמים כדי להגדיל את קצב הדפורמציה. חומרים כאלה נאמרים שהם מתעוותים באופן ויסקו-פלסטי.

## הערות שוליים

קטגוריה:פיזיקה
קטגוריה:הנדסת חומרים
מייקל קרופורד

**מייקל פטריק סמית**' ( נולד ב-19 בינואר 1942), הידוע בשם הבמה **מייקל קרופורד**, הוא שחקן, קומיקאי וזמר אנגלי.

קרופורד ידוע בעיקר בזכות גילום הדמות פרנק ספנסר האומלל בסיטקום "Some Mothers Do 'Ave 'Em" ובזכות גילום הדמות הראשית במחזמר "פנטום האופרה". הופעתו המוערכת במחזמר זה זיכתה אותו בפרס לורנס אוליבייה לשחקן הטוב ביותר במחזמר בתפקיד ראשי ובפרס טוני לשחקן הטוב ביותר בתפקיד ראשי במחזמר. הוא זכה להערכה בינלאומית וזכה בפרסים רבים במהלך קריירת המשחק שלו, שכללה הופעות רבות בקולנוע ובטלוויזיה וכן עבודה בתיאטראות וסט אנד ותיאטראות ברודוויי.

קרופורד גם פרסם אוטוביוגרפיה בשם "Parcel Arrived Safely: Tied With String". מאז 1987, הוא משמש כמנהיג ופנים ציבוריות של ארגון חברתי בריטי למען ילדים חולים בשם "Sick Children's Trust".

## ראשית חייו
קרופורד גדל במשפחה יציבה ומכובדת. אביו היה טייס בחיל האוויר המלכותי ואמו הייתה עקרת בית. כילד קרופורד היה זמר סופרן והופיע במקהלת קתדרלת סנט פול, שם הוא עשה את הופעותיו הראשונות בטלוויזיה וברדיו. הוא למד בבתי ספר בבקסלי ודולוויץ' וסיים את לימודיו בהצלחה רבה.

## קריירה
קרופורד החל את הקריירה שלו כשחקן ילדים והשתתף בלמעלה מ-500 הופעות טלוויזיה ורדיו. תפקידו הגדול הראשון היה בשנת 1962 במחזה "Come Blow Your Horn" בלונדון. הוא זכה להכרה רחבה יותר בשנת 1965 עם הופעתו בסרט "The Knack ...and How to Get It" שזיכתה אותו בפרס המבטיח החדש של מועדון הווראייטי הבריטי.

בשנות ה-70 קרופורד התפרסם בתפקיד פרנק ספנסר בסיטקום "Some Mothers Do 'Ave 'Em", שהפך אותו לאחת הדמויות האהובות ביותר בטלוויזיה הבריטית. התוכנית, שהייתה מלאה בקומדיה פיזית ובהומור בלתי נשכח, זיכתה אותו בשתי מועמדויות לפרס באפט"א.

הקריירה התיאטרונית של קרופורד כוללת הופעות מוצלחות במחזות זמר רבים. בשנת 1981 הוא זכה בפרס לורנס אוליבייה על תפקידו במחזמר "Barnum". אולם, ההישג הגדול ביותר בקריירה שלו הגיע בשנת 1986 כאשר הוא לוהק לתפקיד הפנטום במחזמר "פנטום האופרה" של אנדרו לויד ובר. תפקיד זה הפך אותו לכוכב בינלאומי וזיכה אותו בפרסים רבים, כולל פרס טוני ופרס דרמה דסק.

קרופורד גם פיתח קריירת הקלטות מצליחה, עם אלבומים כמו "Michael Crawford Performs Andrew Lloyd Webber" ו-"A Touch of Music in the Night", שזיכו אותו במועמדויות לגראמי. בשנת 1995 הוא השתתף במופע "EFX" בלאס וגאס, שם ביצע חמישה תפקידים שונים, אך נאלץ לפרוש עקב פציעות שנגרמו במהלך ההופעות.

## חייו האישיים
קרופורד היה נשוי לגבריאלה לואיס, שדרנית רדיו, בין השנים 1965 ל-1975 ויש להם שתי בנות, אמה ולוסי. הוא חי חיי פרישה שקטים בניו זילנד, שם הוא מתגורר בבית קטן ליד הים ועוסק בדייג, שיט וגינון. המעבר לניו זילנד עזר לו להחלים מתשישות כרונית שאיימה לסיים את הקריירה שלו.

## קישורים חיצוניים

* 

## הערות שוליים

קטגוריה:זוכי פרס טוני
קטגוריה:אישים זוכי פרס אוליבייה
קטגוריה:שחקני תיאטרון אנגלים
קטגוריה:אנגלים ממוצא אירי
קטגוריה:אישים זוכי פרס דרמה דסק
קטגוריה:מפקדים במסדר האימפריה הבריטית
קטגוריה:זוכי פרס מרכז קנדי
קטגוריה:בריטים שנולדו ב-1942
The Adventures of Scooterman

**The Advenures of Scooterman** היא סדרת טלוויזיה ללימוד השפה האנגלית, שהופקה בטלוויזיה החינוכית בתחילת שנות ה-70 וצולמה בשחור-לבן. מפיקת הסדרה הייתה אסטל פרידמן, כותב הסדרה היה לו גולן והבמאי היה חברו אירווינג קפלן.

בכל פעם שיש בעיה, סקוטרמן (Scooterman) ועוזרו הנאמן קיקסטנד (Kickstand) מגיעים רכובים שניהם על גבי הקטנוע המיוחד שלהם ומצילים את המצב. לעיתים קרובות הם נאלצים לעזור לחברם, ד"ר האפבייקד (Halfbaked) חסר הדעת, שהמצאותיו המטורפות מסבכות אותו בצרות.

כאשר הייתה מתקבלת התראה, האנטנה של הקטנוע הייתה מתרוממת באופן אוטומטי והצ'יף היה מוסר להם את המשימה שעליהם לבצע ואת התחביר הלשוני שבו עליהם להשתמש במהלך המשימה, כגון: WH questions, Negative questions וכדומה.

### משתתפים בסדרה
* גארי דייוויד גולדברג  - בתפקיד סקוטרמן
* ג'ואי גולדסטיין - בתפקיד קיקסטנד
* יוג'ין בלאו - בתפקיד ד"ר האפבייקד
* אירווינג קפלן - בתפקיד הצ'יף (קול בלבד)
* ירמי קפלן - אוסוולד

## תקציר הפרקים
### פרק 1. - The Pocket-Sized Popcorn Machine
סקוטרמן פוגש את עוזרו החדש, קיקסטנד. הצ'יף מודיע לסקוטרמן שד"ר האפבייקד עובד על מכונה חדשה, וזה עלול להיות מסוכן; הוא מטיל על סקוטרמן לברר כל מה שהוא יכול על המכונה, ולהשתמש בהווה פשוט ובהווה ממושך. סקוטרמן וקיקסטנד מבקרים את ד"ר האפבייקד, והוא מראה להם את ההמצאה החדשה שלו - מכונת הפופקורן הראשונה בעולם בגודל כיס. בהתחלה המכונה מייצרת פופקורן אחד בכל פעם, אבל פתאום היא משתבשת וממלאת את כל המעבדה בפופקורן.

### פרק 2.- The Accidental Astronaut
הצ'יף מודיע לסקורטרמן וקיקסטנד שהחללית של ד"ר האפבייקד המריאה בדרכה לתחנת חלל, אך הלכה לאיבוד בחלל. הם מוקצים למצוא את החללית האבודה ולהשתמש בשאלות שליליות. עד מהרה הם מגלים שאוסוולד (ג'רמי קפלן), אחיינו הסקרן של ד"ר האפבייקד, נכנס לחללית ומבלי להתכוון שיגר אותה לחלל. סקוטרמן, קיקסטנד וד"ר האפבייקד נוסעים לתחנת החלל כדי להציל את אוסוולד.

### פרק 3. - The Atomic Brain
הצ'יף מודיע לסקוטרמן שמישהו המציא משהו איפשהו לפני זמן מה, וזה עלול להיות מסוכן; סקוטרמן מוקצה לגלות כל מה שהוא יכול, ולהשתמש בשאלות WH. לאחר שהם מגלים שהממציא המדובר הוא ד"ר האפבייקד, סקוטרמן וקיקסטנד מבקרים אותו, והוא מראה להם את ההמצאה החדשה שלו - מוח אטומי שיכול לענות כמעט על כל שאלה.

### פרק 4. - The Magnetic Memory Ring
לד"ר האפבייקד יש טבעת מיוחדת, הוא מאבד את הטבעת במאפייה, וסקוטרמן עוזר לו למצוא אותה.

### פרק 5. - The Crazy Calendar
סקוטרמן וקיקסטנד מקבלים שתי משימות: למצוא את יום רביעי החסר ולהשתמש במשפטים הכוללים ביטויי זמן המציינים תדירות. כשהם מנחשים שד"ר האפבייקד קשור ליום החסר, הם מבקרים אותו, והוא מראה להם את ההמצאה האחרונה שלו: לוח שנה משוגע רב תכליתי, שבו שני ושלישי מופיעים פעמיים בשבוע ואילו יום רביעי חסר.

### פרק 6. - The Missing Miner
בפרק זה ד"ר האפבייקד יוצא לחפש זהב, וסקוטרמן מציל את אחייניתו מהנבל, הארי הגדול.

## פסקול
נעימת הפתיחה והסיום לסדרה נכתבה על ידי המוזיקאי יוחנן קַלדִי שהפיק פסקולים לכ-1,800 תוכניות, בהן "רחוב סומסום", "גבי ודבי", "Here we are", "Neighbours" ועוד.

השיר "גבי ודבי" של להקת ההיפ-הופ הדג נחש משתמשת במשך כל השיר בסימפולים של נעימת הפתיחה של הסדרה.

## ראו גם
* Here We Are
* Neighbours

## קישורים חיצוניים

## הערות שוליים

קטגוריה:תוכניות טלוויזיה ישראליות לילדים
קטגוריה:הטלוויזיה החינוכית הישראלית - תוכניות ללימודי אנגלית
קטגוריה:סדרות טלוויזיה ישראליות שעלו לשידור בשנת 1972
ניקול פודבלני

**ניקול פּוֹדְבַלְנִי** (נולדה ב-29 בינואר 2001) היא שחקנית ישראלית.

## ביוגרפיה
פודבלני נולדה וגדלה בבאר שבע, לאמא מורה ואבא איש הייטק, ולה אח גדול.

היא בוגרת תיכון מקיף ג' בבאר שבע. בשנים 2016–2018 למדה בקבוצת הנוער של "צעירי תיאטרון באר שבע".

שירתה בתיאטרון צה"ל.

## קריירה
### תיאטרון
ב-2012 שיחקה בהצגה "נורה" (עיבוד למחזה "בית בובות" מאת הנריק איבסן) בתיאטרון באר שבע בבימויו של כפיר אזולאי.

ב-2021 כתבה, שיחקה ושרה במופע "מתחת לכל ביקורת" בתיאטרון יפו לצד נועה כרמי וניר כנען, איתם שירתה בתיאטרון צה"ל.

ב-2025 שיחקה בהצגה "אלבום בשחור לבן" (תרגום לעברית של המחזה "appropriate" בבימויו של ברנדן ג'ייקובס ג'נינגס) לצידם של אוהד קנולר, אסי לוי ותום גרציאני.

בנוסף, משחקת כיום בהצגה "מישהו לרוץ איתו" של תיאטרון גשר (המבוססת על הספר של דויד גרוסמן) בתפקיד תמר, לצידם של ניר כנען ומיקי ליאון.

### טלוויזיה
ב-2017 הופיעה בתפקיד אורח בסדרה "הקלמרים".

ב-2021 שיחקה בעונה השנייה של "ספיידרז" בערוץ טין ניק. באותה השנה השתתפה גם בעונה השנייה של "הבאר" בערוץ כאן חינוכית.

ב-2023 שיחקה בסדרה "לעוף על אנה" בטין ניק, שם גילמה את דמותה של אלכס, אחותה הקטנה של אנה סולינסקי (אנה זק).

ב-2024 שיחקה בעונה השנייה של "בלקספייס", שם גילמה את דמותה של זואי. בהמשך אותה שנה גילמה את ניקול בעונה השלישית של "המפקדת".

## חיים אישיים
פודבלני מתגוררת בבאר שבע. כיום היא סטודנטית בבית הספר למשחק "גודמן".

## קישורים חיצוניים

* 

## הערות שוליים

קטגוריה:בוגרות תיכון מקיף ג' (באר שבע)
קטגוריה:בוגרי תיכון מקיף ג' (באר שבע)
קטגוריה:באר שבע: אישים
קטגוריה:שחקניות ישראליות
קטגוריה:שחקנים ישראלים
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:ישראליות שנולדו ב-2001
קטגוריה:ישראלים שנולדו ב-2001
טנשין נסקאווה

**טנשין נסקאווה** (ביפנית: **那須川 天心**; נולד ב-18 באוגוסט 1998) הוא מתאגרף יפני מקצועי, קיקבוקסר מקצועי ולוחם אמנויות לחימה משולבות. נאסקאווה נחשב כשרון פאונד עבור פאונד (אנ) לאורך רוב הקריירה שלו כקיקבוקסר מקצועי ונחשב לאחד הקיקבוקסרים הגדולים בהיסטוריה המודרנית. נאסקאווה התפרסם לאחר ניצחונותיו בנוקאאוט על אלוף העולם באגרוף IBF, אמנת רואנרואנג ב-2017, ועל אלוף המואי טאי ונצ'אלונג סאצ'איג'ים ב-2016.

כקיקבוקסר מקצועי בין 2012 ל-2022, נסקאווה הוא אלוף " RISE Bantamweight" (55 ק"ג), ו־RISE" World Featherweight" (57.5 ק"ג). הוא גם היה אלוף משקל נוצה של "ISKA Unified Rules" (57 ק"ג) ו-"Oriental Rules Bantamweight" (55 ק"ג), וכן אלוף משקל זבוב "Rizin" (57 ק"ג) ב-2017. בסוף קריירת הקיקבוקסינג המקצועית שלו, ביולי 2022, נאסוקווה דורג כשחקן הקיקבוקס הטוב ביותר מתחת ל-58 ק"ג וה"פאונד עבור פאונד" הטוב ביותר לקיקבוקסר בעולם מאת "Combat Press".

בקריירה החובבנית שלו צבר הישגים מרשימים של 99 ניצחונות, 5 תיקו ו-3 הפסדים עד גיל 15, אולם הקריירה המקצועית שלו הייתה ללא רבב עם התוצאות:
* אגרוף מקצועי: 4 ניצחונות, 2 בנוקאאוט ו-2 בהחלטת שופטים, 0 הפסדים
* MMA: רקורד של 4 ניצחונות, 1 בנוקאאוט, 1 בכניעת היריב ו-2 בהחלטת שופטים, 0 הפסדים
* קיקבוקסינג: מאזן של 44 ניצחונות, 30 בנוקאאוט, 0 הפסדים

טנשין רשם הפסד אחד בקרב ראווה מול אלוף העולם באגרוף, פלויד מייוות'ר.

לנסקאווה ערוץ יוטיוב עם מעל מיליון עוקבים.

## הישגים
* **איגוד הקראטה בינלאומי**
** 2015 ISKA Oriental Rules Oriental Rules Bantamweight (55 ק"ג) אלוף העולם
*** הגנה אחת על התואר
** משקל נוצה של ISKA Unified Rules 2019 (57 ק"ג) אלוף העולם
* **RISE**
** 2015 RISE Rules Bantamweight (55 ק"ג) מקום 1
*** הגנה מוצלחת על התואר
** גביע יפן BLADE 2015 (55 ק"ג) אלוף הטורניר
** 2018 RISE משקל נוצה (57 ק"ג) אלוף העולם
** 2019 RISE World Series -58 מקום 1
* **ריזין**
** 2017 RIZIN משקל זבוב (57 ק"ג) מקום 1

## קישורים חיצוניים

## הערות שוליים

קטגוריה:לוחמי אגרוף תאילנדי
קטגוריה:מתאגרפים
קטגוריה:לוחמי אמנויות לחימה משולבות
קטגוריה:ספורטאים יפנים
קטגוריה:יפנים שנולדו ב-1998
ז'וזף חדיד

**ז'וזף חדיד** (בצרפתית: **Joseph Chedid**; נולד ב-8 בינואר 1991), הוא זמר-יוצר צרפתי.

## קורות חייה
ז'וזף חדיד למד גיטרה ותופים מגיל שלוש עשרה, ואת שיריו הראשונים הוא כתב בגיל ארבע עשרה. הוא בחר את שמו האמצעי כשם במה שלו, כהומאז' למוצא המצרי-לבנוני של משפחת אבותיו.

## קריירה

ב-2014 הקליט את אלבום הסולו הראשון שלו בהפקה עצמית, *Maison Rock*, ממנו מכר 550 עותקים באתר שלו. ממאי 2015 השתתף בסיור הקולקטיבי של משפחת חדיד, לצד אביו לואי, אחיו מתייה ואחותו אנה. בסוף 2015 החל את סיבוב הופעות הסולו הראשון שלו, כולל ביקור ב-"Divan du Monde" בנובמבר 2015 וב-"La Maroquinerie" בפברואר 2016.

## דיסקוגרפיה
**אלבומי סטודיו**
* 2015: *Maison Rock*
* 2019: *Source*
* 2022: *Souffle*

## קישורים חיצוניים
* 

## הערות שוליים

קטגוריה:זמרים-יוצרים צרפתים
קטגוריה:צרפתים שנולדו ב-1991
בורה (טיל)

**בורה** (בטורקית: **Bora**) הוא טיל בליסטי טקטי שפותח על בסיס ה-B-611, ובדומה ל־J-600T יילדירים, הוא פותח במסגרת תוכנית פיתוח הטילים של סין וטורקיה. יש לו קוטר 610 מ"מ, אורך של 8.0 מ', משקל כולל של 2500 ק"ג וטווח מקסימלי של 280 ק"מ. גרסת הייצוא שלו נקראת **Khan**. הוא נבדק ונכנס לשירות מבצעי במאי 2017. אספקה לצבא טורקיה הושלמה בתחילת 2021.

## תכונות
הבורה משתמשת בנווט INS בסיוע GPS+GLONASS בלד והמשגר שלו מותקן על משאית VOLAT 8x8. הוא נושא ראש נפץ במשקל 470 ק"ג או רש"ק מתפצל. הדיוק הוא ≤10 מ'.

## גרסאות
גרסאות Bora-2 עם טווח שונה נמצאות בפיתוח.
* טייפון (טיל) – טיל בליסטי קצר טווח
* צ'נק (טיל) – טיל בליסטי לטווח בינוני

## ראו גם
* J-600T יילדירים

## הערות שוליים

קטגוריה:טילים בעלי יכולת MIRV
קטגוריה:טילים בליסטיים
קטגוריה:טורקיה: צבא וביטחון
Sing About Me, I'm Dying of Thirst

"**Sing About Me, I'm Dying of Thirst**" (בעברית: "**שיר עליי, אני מת מצמא**") הוא שיר מאת אמן ההיפ-הופ האמריקאי קנדריק לאמאר מתוך האלבום השני שלו,Good Kid, M.A.AD City שיצא ב-2012. זהו אחד השירים הארוכים היותר של לאמאר, באורך 12 דקות ושלוש שניות. השיר מחולק לשני חלקים – החלק הראשון, שכותרתו "Sing About Me" ואורכו כשבע דקות; והחלק השני, שכותרתו "I'm Dying of Thirst", ואורכו כשתי דקות וחמישים שניות. יש מערכון בין שני החלקים ועוד אחד אחרי הקטע השני. "Sing About Me" מבצע סמפל מן השיר "Maybe Tomorrow" של גרנט גרין ואת התופים מהשיר "Use Me" של ביל וית'רס, בעוד ש-"I'm Dying of Thirst" מבצע סמפל מן הקאבר של The Singers Unlimited לשיר "My Romance".

השיר זכה לשבחים על הליריקה הרגשית והגישה היצירתית של לאמאר לביקורת עצמית וכן הבתים בשיר שמסופרים מנקודות מבט של דמויות שונות שהופיעו באלבומים ובשירים הקודמים שלו באלבום וב-Section.80, אלבום הבכורה שלו.

## ביקורת
השיר במלואו, ובמיוחד החלק הראשון שלו, זכה לשבחים רבים ממבקרים וממאזינים כאחד מאז יציאתו לאור. בביקורת על אלבום האולפן הרביעי של לאמאר, Damn, טדי קרייבן מ-The Daily Campus השווה את "Sing About Me" ל-"Duckworth", ואמר ששני השירים הם "נקודות השיא של האלבומים שלהם".

## הופעות במדיה
השיר הופיע בסדרת הטלוויזיה האמריקאית האנטומיה של גריי בסוף הפרק "Man on the Moon" מ-2013.

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירי היפ הופ אמריקאיים
מיכל ברנשטיין

**מיכל ברנשטיין** (נולדה ב-18 בינואר 1980) היא שחקנית ויוצרת תוכן.

## ביוגרפיה
נולדה בשנת 1980 בכפר איינזידל שבשווייץ לאלכסנדר בלנקשטיין, פרופסור לאורתופדיה, ולבמאית התיאטרון דדי ברון. יש לה שלוש אחיות: טל בלנקשטיין (שחקנית ויוצרת בתיאטרון הקאמרי), עומר מושקוביץ, ודנה בלנקשטיין כהן.

בשנת 1983 חזרה משפחתה לישראל והיא גדלה בתל אביב-יפו. היא בוגרת תיכון עירוני י"ד.

את שירותה בצה"ל עשתה כמש"קית חינוך ובמהלך שירותה הצבאי, קיבלה אות הצטיינות מקצין חינוך ראשי.

לאחר שחרורה, בשנת 1999, עבדה כסגנית-עורכת במגזין "פירמה", מגזין הבת של גלובס.

ברנשטיין היא בוגרת ממשל ודיפלומטיה בהבינתחומי הרצליה (2002), ולימודי משחק בסמינר הקיבוצים (2003). בשנת 2015 סיימה את לימודיה כמטפלת מאסטר מוסמכת ב-NLP במכללת רטר.

בין השנים 2006–2013 שיחקה ברנשטיין בתיאטרון הקאמרי, שם גילמה תפקידים מרכזיים וראשיים בהפקות כגון "זה הים הגדול", שתי אחיות", ״הגיל הנכון לאהבה״, "משפחה חמה", "משרתם של שני אדונים", "הם יורים גם בסוסים", "פרי אהבה", "רוח צפונית", "Love bok".

ברנשטיין שיחקה בסרטה של מיכל בת אדם "מאיה". בטלוויזיה שיחקה בסדרה "אלנבי" וכן תפקיד ראשי, לצד טל פרידמן, בקומדיית הטלוויזיה "אבא משתדל".

בשנת 2016 יצרה את סדרת הרשת הוויראלית "מאדרלנד Tlv", עם שותפותיה מיכל ריגר ויעל צפריר. הסדרה הייתה מועמדת לפרס אופיר.

במקביל ללימודי המשחק וההצגות בתיאטרון הקאמרי, העלתה מופע סטנד-אפ.

ברנשטיין עוסקת גם בייעוץ ובטיפול אישי.

נשואה לאסף ברנשטיין ולהם שלושה ילדים.

## קישורים חיצוניים

* ״דיכאון אחרי הלידה והצמיחה שאחרי הדיכאון״, אורחות: מיכל ברנשטיין ותמר שיין פז | פותחות הכל פרק 35ֿ
* 
* "הגיל הנכון לאהבה" עם אנשי ליבי ובייקוניקס

## הערות שוליים

קטגוריה:שחקניות ישראליות
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:בוגרות תיכון עירוני י"ד (תל אביב)
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:ויקיפדיה: ערכים של משתמשים חדשים
קטגוריה:ישראליות שנולדו ב-1980
קטגוריה:ישראלים שנולדו ב-1980
אילזה בריל

**אילזה בריל** (בגרמנית: **Ilse Brüll** ) 28 באפריל 1925 -3 בספטמבר 1942) הייתה ילדה יהודיה-אוסטרית שנרצחה באושוויץ והפכה לסמל באוסטריה של נערות צעירות שנרצחו על ידי הנאצים בשואה.

## קורות חיים
בריל נולדה ב-28 באפריל 1925, באינסברוק, אוסטריה למשפחה יהודית מתבוללת, הוריה היו רודולף בריל (1887–1957) יצרן רהיטים וג'ולי בריל (לבית שטיינהרטר 1894–1971). 

כאשר אוסטריה סופחה לגרמניה הנאצית באנשלוס בשנת 1938, משפחת בריל, כמו כל משפחות ממוצא יהודי, נרדפה על ידי הנאצים. יהודים נאלצו להתפטר ממקומות העבודה ורכושם נגנב באמצעות "אריזציה" (תהליך ההדרה הכפויה של "לא-ארים", ברובם יהודים, מתחומי הכלכלה (מסחר, עסקים ועבודות) בגרמניה ובאזורים שבשליטתה. המונח כולל העברה של רכוש המצוי בבעלות יהודית או "בני גזע נחות אחר" לבעלות של בני הגזע הארי. התהליך התבסס על האידאולוגיה הנאצית, התומכת בגזע עליון ארי.).  לימודיה של בריל הסתיימו בנובמבר 1938 עקב ליל הבדולח. משפחתה הוכתה במהלך הפוגרום.

משפחתה ניסתה להגר ללא הצלחה. באפריל 1939 ניסתה משפחתה להציל אותה ואת בת דודתה אינגה על ידי העלאת הבנות על טרנספורט של ילדים להולנד. היא מצאה מקלט במנזר במשך מספר שנים, אולם בשנת 1942 התגלה מקום המחבוא שלה והיא גורשה למחנה המעבר וסטרבורק ובאוגוסט אותה שנה גורשה לאושוויץ. שם, על פי עדים, היא נרצחה ב-3 בספטמבר 1942. הוריה שרדו את השואה וחזרו לאינסברוק ב-1945.

## הנצחה
ממוזער| חטיבת הביניים שהועברה לרחוב הקרוי על שמה
אבן נגף הונחה עם שמע בשנת 2004. בית ספר הקרוי על שמה הועבר לרחוב הקרוי על שמה.  פרויקטי הנצחה רבים מכבדים את זכרה.

## הערות שוליים

קטגוריה:ילדים בשואה: הולנד
קטגוריה:ילדים בשואה: אוסטריה
קטגוריה:נשים ומלחמת העולם השנייה
קטגוריה:נספים במחנה ההשמדה אושוויץ
קטגוריה:אוסטרים שנולדו ב-1925
קטגוריה:אוסטרים שנפטרו ב-1942
קולומביה (סדרת צוללות)

**סדרת קולומביה** (בעבר **SSBN-X**) היא סדרה של צוללות טילים בליסטיים מתקדמות עם הנעה גרעינית של צי ארצות הברית. בניית הצוללת הראשונה החלה ב-1 באוקטובר 2020. ואמורה להיכנס לשירות בשנת 2031.

ב-3 ביוני 2022, חיל הים הודיע שהצוללת המובילה בסדרה תיקרא "USS  District of Columbia" (או SSBN-826), מכיוון שכבר יש צוללת תקיפה בשם USS Columbia (SSN-771). אולם חיל הים המשיך להתייחס לסדרה כאל "סדרת קולומביה" (Columbia class).

צוללות קולומביה מיועדות לנשיאת טילים בליסטיים גרעיניים לצורך הרתעה.

## סקירה כללית
סדרת קולומביה אמורה להחליף את סדרת אוהיו של צוללות טילים בליסטיים, ששאר הצוללות שלהן אמורות להתבטל, אחת לשנה, החל מ-2028. סדרת קולומביה תשתלט על סד"כ הצוללות האסטרטגיות בעלות הנעה גרעינית של ארצות הברית.
ממוזער|קונספט גרפי, 2012
שמאל|ממוזער| תמונה חתוכה
אף שעדיין בפיתוח, להלן חלק מהמאפיינים של SSBN(X):
* חיי שירות צפויים ל-42 שנים, כולל 124 סיורי הרתעה.
* ליבת דלק גרעיני שתפעיל את הצוללת לכל חיי השירות הצפויים שלה, בניגוד לצוללות מסוג "אוהיו", הדורשות תדלוק גרעיני באמצע החיים.
* צינורות שיגור טילים בגודל זהה לאלו של סדרת "אוהיו", בקוטר של 2.2 מטרים וגובה מספיק כדי להכיל טיל D-5 Trident II.
* 16 משגרי טילים במקום 24 בצוללות מסוג "אוהיו".

## צוללות בסדרה

* מחוז קולומביה (SSBN-826)
* ויסקונסין (SSBN-827)
* גרוטון (SSBN-828)

## קישורים חיצוניים

## הערות שוליים

קטגוריה:צוללות גרעיניות אמריקאיות
קטגוריה:צוללות טילים בליסטיים
מייקל צ'רי

**מייקל צ'רי** (נולד ב-23 במרץ 1995) הוא אתלט אולימפי המתמחה בריצת 400 מטר. היה חבר בנבחרת ארצות הברית במרוץ שליחים ל-4X400 מטר באליפות העולם באתלטיקה 2017 בלונדון, שסיימה במקום השני.

צ'רי ייצג את ארצות הברית באולימפיאדת הקיץ של טוקיו 2020, סיים במקום הרביעי בריצת 400 מטר וזכה בזהב במרוץ שליחים ל-4X400 מטר, שם שימש כרץ הראשון של הנבחרת.

## קישורים חיצוניים

## הערות שוליים

קטגוריה:אמריקאים שנולדו ב-1995
קטגוריה:אתלטים אולימפיים אמריקאים